 Ụlọọrụ na-ahụ maka ule, NECO, site na otu kọmitii nhazi dị naka, ka tinyere anya ha na mmiri ugbua inyochapụta ndị ọrụ ji asambodo adigboroja arụ nụlọ ahụ. Onye isi NECO na-ahụ maka Mgbasa Ozi na Mmekọrịta Ọhaneze, Azeez Sani, kwupụtara nkea na mkparịta ụka ya na ndị nta akụkọ ụbọchị Sọndee, maka nchịkọta nnyocha ha mere nke ga-apụta ìhè nso nso a.  Anyị ga-echeta nụbọchị iri na ise nke ọnwa Nọvemba, ụlọọrụ ahụ chụrụ ndị ọrụ dị iri asaa maka asambodo adigboroja nọrụ.Ndị isi ụlọọrụ NECO bụ ndị binyere aka nọchụchụ ahụ, dịka ha nwetachara ụsa sitere na kọmitii nhazi mere nnyocha maka asambodo na ha ji asambodo adigboroja were bata nọrụ ahụ.Nkea ka ha mere site nịgba ndị ọrụ niile nkea metụtara ajụjụ ọnụ. Kọmitii ahụ gakwara nihu were degaara mahadum ndị ahụ siri nweta asambodo ahụ, iji were chọpụta ma ha agara ụlọ akwụkwọ ahụ nezie. Ọ bụ nkea chịpụtara ọtụtụ ndị ọrụ ahụ a chụrụla ụkwụ niru mere kporokpoto jiri were gbaa nihu ehi.Onye okwu okwu ụlọọrụ ahụ gaziri nihu were kwuo na nnyocha ahụ ka na a ga-niru dịka ọ dị nokwu ya, Amụma nnyocha a ka na-aga nihu. Oge kọmitii ahụ ga-enye ụsa ha site na nchọpụta ha, a ga-eme ka nkea pụta ìhè dịka o si dị na agba nke mbụ. Amaghị m ihe na-eme ndị ọrụ iri asaa ahụ a chụrụ achụ mana e kwenyere m nọchụchụ ahụ bụ ezigbo ntaramahụhụ.Nịga nihu, nchọpụta nke agba ndị ọzọ maka nnyocha ahụ ga-apụta ìhè mana agaghị m ekwu oge ọ ga-abụ. 